Document ID: /roh_data/filtered/fineweb-2-filterrobots_roh.jsonl.gz/61527

CUMPETENZA TEOLOGICA
La Sinoda è la reuniun da las plevonessas e dals plevons. Ella è respunsabla per incumbensas spiritualas da la Baselgia chantunala. Tar las incumbensas centralas tutga l’ordinaziun e la recepziun da plevonessas e plevons novs sco er la surveglianza da lur uffizi. Il decan maina la Sinoda, in vice-decan u -decana asistan el. La Sinoda s’enclegia sco center da cumpetenza teologic en il qual sa confrunta ina multifariadad d’opiniuns. Finamira èsi da chattar per la Baselgia schliaziuns persistentas e teologicamain respunsablas.
En la Sinoda datti trais fracziuns: La cuminanza da lavur per teologia libra dal Grischun s’engascha per dialog, avertadad e toleranza. La fracziun religius-sociala lavura per la dimensiun sociala da l’Evangeli. Per la cuminanza da lavur teologica dal Grischun è la relaziun da la Bibla tar la discussiun da tematicas actualas specialmain impurtanta.
Las incumbensas da la Sinoda:
- ordinar e recepir plevonessas e plevons
- survegliar co che plevons e plevonessas mainan lur uffizi
- consultar leschas e projects
- Discutar dumondas teologicas ed eticas
Termins da sesida:
2022: 23. enfin 27 da zercladur/gün.
«Pastors United» sa numna l’equipa da ballape ch’è en acziun dapi il 2007.